АҞӘА, мшаԥы 24 — Sputnik. Карелиа иҟаз финтәи аконцлагерқәа рҟны иҭакыз Ашьаусҭҵааратә еилакы ахантәаҩы Александр Бастрыкин иахь аҳәара ҟарҵеит Аџьынџьтәылатә еибашьраан аоккупациатә мчрақәа рхымҩаԥгашьа ҭҵаазарц.
Уаанӡа апроект "Ҿҳәарада" аҳәаақәа ирҭагӡаны иаарԥшын асовет ҭынчуаа рганахьала афинн-фашистцәа рыцәгьоурақәа. Ашәахьаҽны Ашьаусҭҵааратә еилакаҟны аусҭҵаара хацыркын.
"Ҳара, анаҩс знапынҵамҭақәа гылоу Петрозаводск ақалақь аконцентрациатә лагерқәа рҟны иҭакыз, зыԥсы ҭоу шаҳаҭцәаны ҳаҟоуп афинн-оккупантцәа имҩаԥыргоз ацәгьоурақәа рзы. Аҳәара ҟаҳҵоит урҭ ацәгьоурақәа ҭҵааны ахара зхароу аҭакԥхықәра иақәыршәазарц", - ҳәа аҳәоит Валентина Мошникова, Тамара Кардаш, Ленина Макеева, Галина Чапурина рарзаҳал.
Арзаҳал авторцәа иазгәарҭеит афинн-мпыҵахалаҩцәа "аҭынч уааԥсыра милаҭла еилыхны ишындырҵәоз, ишдыргәаҟуаз".
Дара ражәақәа рыла, арежим анапхгара имҩаԥыргоз ацәгьоурақәа рзы иарбанзаалак ҭакԥхықәрак ишаҵаргыламыз. Убри аан ацәгьа зуаз рыхьӡқәа, рыжәлақәа, рчын иахьазы аҳәара шыуадаҩу.
Карелиа-Финтәи ССР иахьаҵанакуаз 1941-1944 шықәсқәа рзы иаԥҵан жәабала аконцентрациатә лагерқәа. 1942 шықәса мшаԥымза алагамҭазы арҭ алагерқәа рҟны иҭакын 24 000-ҩык рҟынӡа ауааԥсыра.
Армаӡара зхыхыз архивқәа рдыррақәа инарықәыршәаны уа иҭакыз реиҳараҩык славианцәан. 90 процент — аурысқәа, абелорусаа, украинаа ракәын.
Аҭоурыхдырыҩцәа рыхәшьарала алагерқәа иааидкыланы 50 000-ҩык инареиҳаны иҭакын.
Иара убас шәаԥхьар ҟалоит:
АҞӘА, абҵара 23 - Sputnik. Америкатәи аракетатә есминец Donald Cook аракетатә бџьар ақәыргыланы Амшын еиқәа акваториахь иҭалеит аҟарулразы ҳәа аанацҳауеит ЕАА АММ Афбатәи рыфлот.
"ЕАА АММ аамҭа-аамҭала арҭ аҭыԥқәа рҿы НАТО ала ҳпартниорцәа адгылара рыҭаразы инеилоит", - аҳәоит Twitter аҿы ЕАА АММ Афбатәи рыфлот адырраҭара.
АА Афбатәи афлот аштаб-квартира Неаполь (Италиа) иҟоуп, имҩаԥнагоит арра-мшынтә операциақәа, аиҳарак рыдгылаҩцәеи рпартниорцәеи алархәны Европеи Африкеи амилаҭтә интересқәеи ашәарҭадареи рыхьчаразы.
АҞӘА, абҵара 23 - Sputnik. Жәларбжьаратәи аминаҿагыларатә центр аҟазауаа Ҟарабахҟа асапиортә усурақәа рымҩаԥгаразы амҩа иқәлеит ҳәа аанацҳауеит Урыстәыла атәылахьчара аминистрра.
"Аҳаир-космостә мчқәа рырра-транспорт авиациа аҳаирпланқәа Ан-124, Ил-76, Ту-154 Москва амҵатәи Чкаловтәи аҳаиртә баӷәазаҟынтә Ереванҟа инаргеит аҟазауаа, атехника, абџьар, амаҵзуратә минаԥшааҩцәа лақәа аҭынчреиҿкааратә зонаҿы рнапынҵақәа рынагӡаразы", - аҳәоит аусбарҭа аҳәамҭаҿы.
Аруааи атехникеи амаршрут Ереван – Горис – Степанакерт ала имҩаԥгахоит.
Аҟазауаа анџьныртә ԥшыхәра, аминақәа рыҵхра, иԥжәо амаҭәарқәа реиҵыхра мҩаԥыргоит Ҟарабах араионқәа рҿы.
Урыстәыла, Азербаиџьан, Ермантәыла рхадацәа Владимир Путин, Ильхам Алиев, Никол Пашиниан абҵара 10 рзы рнапы аҵарҩит Ашьха Ҟарабах аибашьра аанкыларазы аицҳәамҭа. Уи инақәыршәаны Ермантәылеи Азербаиџьани иааныркылаз аҭыԥқәа рҿы иаангылоит, Бақәа анапаҵаҟахь ииасуеит Кельбаџьартәи, Лачатәи, Агдамтәи араионқәа, атҟәацәа еимырдоит.
Ҟарабахи Ермантәылеи еимаздо Лачатәи акоридор аҿы аурыс ҭынчреиҿкааҩцәа гылоит.
"Алакәымҳара ашкол аҟны аусурақәа мҩаԥгатәны иҟоуижьҭеи акыр шықәса ҵуеит. Иҳәынҭқарратәым аиҿкаара ацхыраарала ахыб ԥсахуп, аиҭашьақәыргыларатә усурақәа мҩаԥысуеит ахыбра аҩныҵҟагьы. Быжь-километрак инацны амҩа аҟаҵара азгәаҭоуп Аберқыҭеи Алакәымҳареи рыбжьара, машьынала амҩасра уадаҩуп", - иҳәеит Емырхәба.
Шәазыӡырҩа аудио. Иаҳа инеиҵыху анҵамҭа шәаҳар шәылшоит арадио Sputnik аефир аҟны.
Иара убас шәаԥхьар ҟалоит: